Pangajhiyân

Mastè rèng-orèng tak kèra tak onèng dâ' istilah pangajhiyân. (Pangajhiyân panèka èpondhut dâri bhâsa Arab:تعليم)."تَعْلِيْم". Kamus al-Ma'ani. Èakses tangghâl 2025-04-11. Mun sè sabhenderrâh pangajhiyân panèka dâri oca' قِرَاءَة bân artèna èngghi pangajhiyân."قِرَاءَة". Kamus al-Ma'ani. Èakses tangghâl 2025-04-11. Namong, pangajhiyân dâk ka'dimmah sè è maksod? Ghi panèka maos Al-Qur'an kalabân maosan sè bhâghus. Laèn polè sareng pagajhiyân sè è maksod dâlem serradhân panèka. Èngghi ka'dinto, ajhâr èlmo aghâma dâ' ghuru sè biasa èsebbhut ustadz otabâ ustadzah. Pangajhiyân panèka dhâddhi ibâdâ bilâ èlakonè kalabân ikhlas tor atèh sè lapang. Hal-hal akadhi ka'dinto è masyarakat muslim umumma bisa èmanfaataghi dâri pangajhiyân kaangghuy ngobâ lalakon abâ’ dâri lalakon sè jhubâ’ bân sala.

 Pangajhiyân Umum /Tabligh Akbar 
È bânnya' daerah, khusussa è Jhâbâ, pangajhiyân umum (bhuru panèka panitia-panitia lebbi senneng nyebbut pangajhiyân otabâ Tabligh Akbar) ampon dhâddhi 'menu' pancet è bhân-sabbhân agenda kegiatan muslimin. Bisa èkoca'aghi, sobung arè rajâna Islam manabi sobung pangajhiyân. Pangajhiyân jughân dhâddhi acara otama è bhân-sabbhân kegiatan hataman pesantren otabâ madrasah, dâlem hollan para ulama, walimatul’ ursy ; sonnatan, salamettan hajji, sampe’ apinda bengko.

Ollè dhâddhi, samangat ghâbây pangajhiyân èdorong sareng kasennengngan ghâbây dakwah, sè ghik bhuruh èkataowèh bân èkangartè sareng orèng Islam jhâ’ pangajhiyân akadhi panèka. Dhâddhi, pamator otabâ penceramah èsebbhut da’i otabâ mubaligh. È laèn maksod, amarghâ nyamana pengajhiyân, orèng sè ngajhâri otabâ sè aceramah jhughâ umumma èsebbhut kiyaèh.

Salaèn soal da’i bân mubaligh, pangajhiyân otabâ ceramah jhughân molaè èkennal è kottah-kottah bhâghus bân jhughân lèbur kaangghuy èteliti. Bisa jhughân, ènga'è khasiat otabâ 'kamudâ’ân' pangajhiyân cerama otabâ majlis taklim, bânnya' kalompo’, golongan, organisasi, partai, bân sanajjân instansi, sè aghunaaghi kaangghuy kapentingan dhibi'. Serrèng, kapentingan-kapentingan ghâpanèka jhâu dhari kapentinganna dakwah dâ’ Allah otabâ dakwah dâ’ al-lkhair (kabhâghusân). Saponapah bânnya’ kalompo’, golongan, organisasi, partai tor instansi se badâ è naghârâ panèka. Bhâyangaghi, mon bhân-sabbhânna andi' kalompo’ pangajhiyân otabâ majlis taklim dhibi', andi' da’i otabâ muballigh dhibi', bân andi' kapentingan bi’-dhibi' sèbâng.

Intina, kagiatan Tabligh Akbar panèka konsep kaangghuy abhângun komunikasi dâlem rangka silaturrahmi antar sadâ-padânah umat. Dâlem hal aparèng tor abâgi èlmo aghâma dâlem kondisi tor kabadâân se katantoh. Artèna abâgi tor aparèng parkara kabhâgusân tor kabendherrân, saènggâna ta’ kasambu’ manabi kagiatan ka’ḍinto èèssè’èh sareng ceramah aghâma otabâ tausyiah sè èpimpin sareng ustaz, ustaz lokal otabâ nasional. Dhâddhi, Tabligh Akbar saongghuna aropaaghi upaya kaangghuy abhângon persatuan antar ra'yat kaangghuy ngalakonè komunikasi intelektual, spritual bân sosial antar sèttong bân laènna, saèngghâ tojjuwân aghâma bân tojjhuwân sosial bisa èwujudhâghi kalabân saè.

Tabligh Akbar jhughân aropaaghi usaha kaangghuy abhângon persatuan bân kesatuan orèng-orèng è dâlem ajâgâh syariah aghâma bân è dâlem abhângon komitmen sosial.

 Majlis Taklim 
Akadhi sè ampon èkataowè sareng kaulâh sadhâjâ, Majelis Taklim èkadhâddhiyâghi dâri duwâ' oca' akar bhâsa Arab, èngghi panèka Majlis, sè artèna kennengngan toju', kennengngan kaangghuy akompol otabâ dewan, manabi Ta'lim artèna pangajhârân. Manabi èpapolong duwâ’ oca’ ghâpanèka tor ètafsèrragi da’ istilah, maka bisa èpondhut kesimpulan jhâ’ Majlis Taklim panèka artèna kennengnganna oreng akompol kaangguy nyarè èlmo (otamana èlmo aghâma) kalabân cara sè ta’ resmi (manabi èabâs dâri pendidikan sè bâdâ è Indonesia).

Majlis Taklim ampon bâdâ molaè jhâman èpon Nabi Muhammad saw., è bâkto dâ’wâ lu-ghâlluna èpon sè kalampan e compo’na Arqom bin Al-Arqom. Samangken, panyamaenna Majlis Taklim ampon ta’ asing polè dâ’ kaulâh sadhâjâ. Manabi ngoladhi neng è lapangan, Majelis Taklim panèka nonformal, namong sanajân sapanèka, fungsi dâri Majlis Taklim dhibi' sanget èrasaaghi sareng masyarakat. Majlis taklim jhughân èsorot bânnya' karana peranna dâlem ngèmbangaghi karakter Islam para pesertana. Tojjhuwân dâri kalompo’ pangajhiyân/majlis taklim bisa èrumusaghi kalabân bânnya' cara. Karana para pendiri majlis taklim kalabân organisasi lingkungan bân jema’ah sè dhâ-bhidhâ ta' toman nyataaghi tojjhuwânna. Dhâddhi Dra. Hj. Tutty Alawiyah AS, è ḍâlem bukuna “Strategi Dakwah di Lingkungan Majelis Taklim”,Tutty Alawiyah A. S. Strategi dakwah di lingkungan majelis taklim. (1997). Indonesia: Mizan. arumusaghi tojjhuwân-tojjhuwân dâlem hal fungsina, èngghi panèka:

 Sè kapèng sèttong, afungsi mènangka kennengngan pangajhârân, dhâddhi tojjhuwân dâri Majlis Taklim panèka kaangguy nambâi pangataowan tor kaparcajâân dâ’ aghâma, sè abâdhi pangalaman pangajhârân aghâma.
 Kaduwâ', afungsi mènangka kennengngan kaangghuy kontak sosial, dâddhi tojjuwânna kaangghuy silaturrahmi.
 Katello', afungsi kaangghuy awujuddhâghi kapentingan sosial, dâddhi tojjuwânna     kaangghuy nambâi kasadaran bân kasejahteraan bengkona bân lingkungan jemaah.

Majlis taklim sè ampon tombu tor atambâ è dâlem masyarakat Indonesia, manabi èkompolaghi, bâdâ tello’ macemma, è antarana:

 Èabâs dâri jemaanah, èngghi panèka:
 Majlis taklim khusus kaum èbhu/binè' muslimah
 Majlis taklim khusus kaum bhâpak/lakèk
 Majlis taklim khusus kaum nak-kanak ngodha
 Majlis taklim khusus kaum na'-kana' kènè’
 Majlis taklim camporan ghâbây lakè' bân binè'/rama bân èbhu
 Èabâs dâri organisasi, bâdâ pan-bârâmpan macem kalompo’ majlis taklim, èngghi     panèka:
 Majlis taklim biasa, sè èbentuk sareng masyarakat lokal tanpa andi' legalitas      formal salaèn kaangghuy aberri' tao ka lembaga pamarènta satempat.
 Majlis taklim panèka aropaaghi yayasan, biasana ampon èdaftaraghi bân andi' akta notaris.
 Majlis taklim panèka aropaaghi organisasi massal
 Majlis taklim panèka aropaaghi è bâbâ organisasi massa.
 Majlis taklim panèka aropaaghi è bâbâ organisasi sosial bân politik.
 Èabâs dâri kennengnganna, majlis taklim panèka aropaaghi:
 Majlis taklim masjid otabâ kennengan abhâjâng
 Majlis taklim perkantoran
 Majlis taklim perhotelan
 Majlis taklim pabrik otabâ industri
 Majlis taklim Perumahan

Bâca jhughân

 Pidato
 Ceramah
 Khotbah
 Homili
 Orasi
 Tausiyah
 Syiar aghâma

 Sombher 

Bhângsa:Angghuta Wiki Trèsna Romadon 2025
Bhângsa:Pasa